Кхаа дийнахь-бусий той лаьттира Мазлакхехь. Ерриг г1ала еара ломара баьхкина и майра хьеший ган. Оцу кхаа дийнахь буьйшуш, г1овттуш бацара Моздокера эскаран хьаькамаш. Х1ун дича карадалор дара – те Шемалан и жима эскар бохуш планаш х1иттайора цара. Амма х1умма а дага ца деара. Царна дика хаьара шена зен диначунна Шемала бекхам муха бо. Х1ирийн элий дуьхьалбевлира паччахьан инарлина Бекович-Черкасскийна. Шаьш т1ебаьхкиначу хьешашна тешнабехк а бина, т1аьхьенна вон ц1е юьтур яц х1ирашна т1ехь аьлла. Шайна нохчий дика бевза. Царна улло а х1иттина шух летар ду тхо аьлла, д1ахаийтира. Г1алахь мел волу хьолада Эрмалойх, Жугтех шаьш лохкур буй д1а а хаийтира. Цул т1аьхьа, ц1ера схьа цхьа сингаттамен хаам ца бахьаш дикка хене елира Шу1ант….